Հավելված 5

Հայաստանի Հանրապետության

Արմավիրի մարզի Փարաքար համայնքի

 ավագանու 2023 թվականի

Մարտի 2 -ի նիստի 14 -Ն որոշման

ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ ՂԵԿԱՎԱՐԻ

ՈՒ Ղ Ե Ր Ձ Ը

Հ Ա Մ Ա Յ Ն Ք Ի Ա Վ Ա Գ Ա Ն Ո Ւ Ն

Փարաքար համայնքի 2023 թվականի բյուջեն հաստատելու մասին

 ՀԱՐԳԵԼԻ ԱՎԱԳԱՆՈՒ ԱՆԴԱՄՆԵՐ.

 Բյուջեն տեղական ինքնակառավարման մարմիններին (ՏԻՄ-երին) Սահմանադրությամբ և օրենքներով վերապահված լիազորությունների իրականացման համար անհրաժեշտ դրամական միջոցների ձևավորման և ծախսման որոշակի ժամանակահատվածի ֆինանսական ծրագիր է, բյուջեն ակնկալվող եկամուտների և առաջարկվող ծախսերի համապարփակ թվարկումն է` տվյալ բյուջետային տարվա ընթացքում կառավարման մարմինների յուրաքանչյուր գործառույթի գծով:

 Համայնքի ֆինանսական միջոցները խիստ սահմանափակ են` դրանց բաշխումը պետք է իրականացվի բացառապես ՏԻՄ-երին վերապահված լիազորությունների սահմաններում: Ըստ «Տեղական ինքնակառավարման մասին» ՀՀ օրենքի, համայնքի բյուջեն եկամուտների (մուտքերի) ձևավորման և ծախսման մեկ տարվա ֆինանսական ծրագիրն է, որը նպատակաուղղվում է համայնքի զարգացման ծրագրերի և տեղական ինքնակառավարման մարմինների` օրենքով վերապահված լիազորությունների իրականացմանը: Բյուջեն ցանկացած համայնքի ֆինանսական ամենահիմնական փաստաթուղթն է, որտեղ ներկայացված են համայնքի քաղաքականությունը, տարեկան գործունեության պլանավորումը և հսկողությունը: Այն ներառում է տվյալ տարվա համար պլանավորվող ծրագրերը, միջոցառումները, եկամուտների կանխատեսումները և այն ծախսերի նախահաշիվները, որոնք անհրաժեշտ են պլանավորվող ծրագրերն ու միջոցառումները ֆինանսավորելու համար:

 Համայնքի 2023 թվականի բյուջեի նախագիծը կազմելիս կատարվել են համեմատական վերլուծություններ` Փարաքար համայնքի ինը բնակավայրերի 2021թվականի փաստացի արդյունքների, 2022 թվականի հաստատված և 2023թվականի կանխատեսվող ցուցանիշների հետ: Այդ ցուցանիշների համեմատական վերլուծությունն ունի հետևյալ տեսքը.

|  |  |  |  |
| --- | --- | --- | --- |
|  | Եկամուտները/հազ.դրամ/ | Ծախսերը/հազ.դրամ/ | Բյուջեի հավելուրդ կամ դեֆիցիտ |
| 2021թ. փաստացի | 2085946.625 | 1454020.133 | 0 |
| 2022 թ. հաստատված | 2057196.782 | 1814451.323 | 0 |
| 2023թ. կանխատեսվող | 1.780.000.000 | 1.780.000.000 | 242.745.459 |

 *Համայնքի 2023 թվականի բյուջեն մշակվել է` հիմք ունենալով 2022թվականի ընթացքում Փարաքար համայնքի ներկայացրած կապիտալ շինարարության բնագավառում համայնքի կազմում ներառված բնակավայրերում սուբվենցիոն ծրագրերի կատարումը:*

 Համայնքի գործունեությունը մեծապես կախված է բյուջետային գործընթացի մասնագիտական կազմակերպումից, բյուջեի եկամուտների արդյունավետ հավաքագրումից և միջոցների խնայողական օգտագործումից:

 Գալիք բյուջետային տարվա համայնքի զարգացման հիմնական ուղղություններն են՝

* Բարելավել համայնքի ֆինանսական վիճակը՝ ճշտելով հողի հարկի և գույքահարկի բազաները և բարձրացնելով սեփական եկամուտների հավաքագրման մակարդակը:
* Բարձրացնել բնակչությանը մատուցվող համայնքային ծառայությունների մակարդակը և որակը:
* Իրականացնել կրթության, մշակույթի և սպորտի բնագավառների համայնքային ենթակառուցվածքների պահպանման, շահագործման, նորոգման, ջեռուցման արեգակնային համակարգերի տեղադրման, գույքային վերազինման և այլ աշխատանքներ:
* Կապիտալ ներդրումներ կատարել համայնքի բարեկարգման և ճանապարհային տնտեսության բնագավառներում:
* Աշխուժացնել համայնքի մշակութային, մարզական և հասարակական կյանքը:
* Իրականացնել սոցիալական տարաբնույթ ծրագրեր:

Համայնքի 2023թ. զարգացման հիմնական ուղղությունները ուղղված են բնակչության կենսական շահերի ապահովմանը, շրջակա միջավայրի պահպանմանը, համայնքի հարմարավետ ու բարեկեցիկ միջավայրի ստեղծմանը, համայնքային ենթակառուցվածքների արդիականացմանն ու զարգացմանը, ինպես նաև համայնքի գլխավոր հատակագծին համապատասխան քաղաքաշինական ծրագրերի իրականացմանը:

Շահագրգիռ մոտեցում պետք է ցուցաբերեն համայնքի բնակչությունը, բնակավայրերի ղեկավարները, համայնքի ավագանին, համայնքային կազմակերպությունների աշխատակիցները՝ համայնքի 2023 թվականի բյուջեի միջոցների գոյացման, դրանց նպատակային օգտագործման, բյուջեի կատարման և վերահսկման ուղղությամբ:

 Բյուջեի նախագիծը կազմելիս օգտագործվել են Կառավարության կողմից սահմանված խորհրդատվական բնույթի նորմատիվները:

Համայքի բյուջեն կազմելիս հաշվի է առնվել թվով չորս սուբվենցիոն ծրագրերը որոնց մի մասը սկսվել են 2022թվականին և նախատեսվում է ավարտել 2023թվականի ընթացքում.

1. Փարաքար համայնքի Բաղրամյան բնակավայրի Կոմիտաս փողոցի մի հատվածի, Ա.Իսահակյան փողոցի մի հատվածի, Այգեկ բնակավայրի երևանյան խճուղին և Փարաքար բնակավայրի Արարատյան, Ֆրրիկի, Ավետիք Իսահակյան փողոցների ասֆալտապատում ծրագրի մասով 2022թվականի ընթացքում ավարտին է հասցվել Փարաքար համայնքի Բաղրամյան բնակավայրի Կոմիտաս փողոցի մի հատվածի, Ա.Իսահակյան փողոցի մի հատվածի, Այգեկ բնակավայրի երևանյան խճուղին, Փարաքար բնակավայրի Եղիշե Չարենց փողոցի, Ֆրրիկի, Ավետիք Իսահակյան և Հուշարձանի փողոցների ասֆալտապատումը: 2023թվականին նախատեսում է ավարտին հասցնել Փարաքար բնակավայրի Արարատյան փողոցի ասֆալտապատոմը – ընդհանուր թվով **45604.981** հազ. դրամ , որից համայնքի մասնաբաժինը **1433.237** հազ. դրամ , կառավարության մասնաբաժինը **44171.744** հազ. դրամ գումար:
2. 2022թվականին մեկնարկվեց Փարաքար համայնքի Բաղրամյան բնակավայրի Կոմիտաս փողոցի մի հատվածի և Փարաքար բնակավայրի Սևանի փողոցի տուֆով սալարկման ծրագիրը, որի կատարման մի մասը տեղափոխվեց 2023թվական և նախատեսվում է ավարտին հասցնել 2023թվականին , ընդհանուր թվով **145892.826** հազ դրամ գումար , որից համայնքի մասնաբաժնով **73327.657** հազ.դրամ, կառավարության մասնաբաժինը **72565.169** հազ.դրամ գումար:
3. Փարաքար համայնքի Բաղրամյան բնակավայրի Այգեգործների փողոցի, Թումանյան փողոցի և Շիրազի փողոցի, Պտղունք բնակավայրի Ագաթանգեղոս փողոցի, Մուսալեռ բնակավայրի Տիգրան Մեծ փողոցի, Մերձավան բնակավայրի 1-ին, 2-րդ, 3-րդ և 4-րդ փողոցների և Այգեկ բնակավայրի 2-րդ և 3-րդ փողոցների, Փարաքար բնակավայրի Արցախի թաղամասի և Մհեր Մկրտչյան փողոցի գազաֆիկացման ծրագրի մասով 2022թվականի ընթացքում ավարտին է հասցվել Փարաքար բնակավայրի Արցախ թաղամասի և Պտղունք բնակավայրի Ագաթանգեղոս փողոցի գազաֆիկացման աշխատանքները, 2023թվականին նախատեսվում է ավարտել ծրագրի մնացած գյուղերի մասով անավարտ աշխատանքները՝ Բաղրամյան գյուղի Այգեգործների, Թումանյան և Շիրազ փողոցների, Մուսալեռ գյուղի Տիգրան Մեծ փողոցի , Մերձավան գյուղի 1-ին, 2-րդ , 3-րդ և 4-րդ փողոցների , Այգեկ բնակավայրի 2-րդ և 3-րդ փողոցների , Փարաքար գյուղի Մհեր Մկրտչյան փողոցի գազաֆիկացման աշխատանքները, ընդհանուր թվով **89774.162** հազ. դրամ ,որից համայնքի մանաբաժնով **19432.137** հազ. դրամ, կառավարության մասնաբաժնով **70342.025** հազ. դրամ գումար:
4. Փարաքար համայնքի Բաղրամյան, Այգեկ, Նորակերտ, Արևաշատ, Մուսալեռ, Մերձավան, Պտղունք, Փարաքար բնակավայրերում խաղահրապարակների կառուցում և գոյություն ունեցող խաղահրապարակների վերանորոգում և վերազինում ծրագրի մասով 2022 թվականին ավարտվել է Նորակերտ գյուղի խաղահրապարակի կառուցման աշխատանքները և Փարաքար համայնքի Փարաքար, Պտղունք, Մուսալեռ բնակավայրերի խաղահրապարակների կառուցման աշխատանքների մի մասը , ընդհանուր թվով **125321.206** հազ. դրամ գումար, որից համայնքի մասնաբաժնով **78013.185** հազ. դրամ , կառավարության մանսաբաժնով **47308.021** հազ. դրամ գումար:

 2023թվականի ընթացքում նախատեսվել է սուբվենցիոն ծրագրեր, որոնք կիրականացվեն համայնքի համար առավել առաջնահերթության սկզբունքով .

1. Փարաքար համայնքի Այգեկի, Փարաքարի, Թաիրովի, Արևաշատի, Մերձավանի, Պտղունքի, Մուսալեռի, Նորակերտի մանկապարտեզների վերանորոգում և բակային տարածքների բարեկարգում, Արևաշատ բնակավայրում մանկապարտեզի կոյուղու հորի կառուցում և տարածքի բարեկարգում
2. Փարաքար համայնքի Փարաքար բնակավայրի Է.Թևոսյան փողոցի տուֆով սալարկում
3. Փարաքար համայնքի Փարաքար բնակավայրի Է.Թևոսյան և Րաֆֆու փողոցների կոյուղագծի կառուցում

 Նախագծում նախատեսված է նաև պահուստային ֆոնդ, որը տարվա ընթացքում ի հայտ եկած չկանխատեսված ծախսերի ֆինանսավորման աղբյուր է:

 Հայաստանի հանրապետության բյուջետային համակարգի մասին» ՀՀ օրենքի 28 հոդվածի համաձայն համայնքի 2023 թվականի բյուջեն բաղկացած է 2 բաղկացուցիչ մասերից`

# Համայնքի բյուջեի վարչական մաս /վարչական բյուջե/

# Համայնքի բյուջեի ֆոնդային մաս /ֆոնդային բյուջե/

 Բյուջեի այդ բաղկացուցիչ մասերը հավասարակշռված են:

Բյուջի եկամուտների /ծախսերի/ կանխատեսման և դրանց նախահաշիվների կազզման աշխատանքներն իրականացվում են ինչպես վարչական բյուջեի, այնպես էլ ֆոնդային բյուջեի համար առանձին:

* Բյուջեի եկամտային մասում ընդամենը նախատեսվել են հարկեր և տուրքեր **450689.510** հազ. դրամի չափով:
* Այլ եկամուտների գծով նախատեսվում է տարվա ընթացքում հավաքագրել` **222497.0** հազ.դրամ:
* Նախագծում ներառվել է նաև ՀՀ Կառավարության կողմից Փարաքար համայնքին համահարթեցման սկզբունքով 2023 թվականի համար հատկացված **538802.192** հազ. դրամի չափով դոտացիա:
* Պետության կողմից տրամադրվում է նպատակային հատկացումներ (սուբվենցիա)` համայնքի արվեստի դպրոցում ազգային նվագարաններով սովորողների ուսման վարձի հատուցման նպատակով **5011.3** հազ.դրամ:
* Համայնքի սեփականություն հանդիսացող հողերի օտարումից եկամուտներ **85867.58** հազ. դրամ:

Ընդամենը նախատեսվում է 2023 թվականի ընթացքում եկամուտ- **1217000.0** հազ.դրամի չափով:

 Ղեկավարվելով «Հայաստանի Հանրապետության բյուջետային համակարգի մասին» ՀՀ օրենքի 32-րդ հոդվածի և «Տեղական ինքնակառավարման մասին» ՀՀ օրենքի 55-րդ հոդվածի պահանջներով Փարաքար համայնքի ավագանուն հաստատմանն ենք առաջարկում

1. Փարաքար համայնքի 2023թվականի բյուջեն`

 ա/ վարչական բյուջեի եկամտային մասով- **1217000.0** հազ.դրամ

 բ/ վարչական բյուջեի ծախսային մասով- **1217000.0** հազ.դրամ

 գ/ վարչական բյուջեի դեֆիցիտ - 0 դրամ

 դ/ ֆոնդային բյուջեի եկամտային մասով - **85867.58** հազ.դրամ

 ե/ ֆոնդային բյուջեի ծախսային մասով - **85867.58** հազ.դրամ

 զ/ ֆոնդային բյուջեի հավելուրդ - **242745.459** հազ.դրամ

Վարչական և ֆոնդային բյուջեներում եկամուտները սահմանել հետևյալ չափերով.

 հազ.դրամ

|  |  |
| --- | --- |
| Եկամուտների անվանումները | 2023թ. Կանխատեսվող |
| 1 | Հողի հարկ | 22800.0 |
| 2 | Գույքահարկ /շինությունից/ | 20000.0 |
| 3 | Անշարժ գույքի հարկ | 133000.0 |
| 4 | Գույքահարկ /փոխադրամիջոցից/ | 243000.0 |
| 5 | Տեղական տուրքեր | 31889.51 |
| 6 | Այլ եկամուտներ | 80910.0 |
| 7 | Վարձակալված հողի և գույքի վճար | 13307.00 |
| 8 | Տեղական վճար | 128280.0 |
| 9 | ՀՀ Պետ բյուջեից դոտացիա | 538802.192 |
| 10 | Ազգային նվագարանների և նվազագ.աշխատավարձի գծով  | 5011.30 |
|   | Ընդամենը վարչական բյուջե | 1217000.00 |
| 11 | Հողի օտարումից եկամուտ | 85867.580 |
| 12 | Պետական բյուջեից կապիտալ ծախսերի ֆինանսավորման նպատակային հատկացումներ (սուբվենցիաներ) | 234386.959 |
| 14 | Ֆոնդային բյուջեի ազատ մնացորդ | 242745.4590 |
|   | Ընդամենը ֆոնդային բյուջե | 563000.00 |
|   | Ընդամենը վարչական և ֆոնդային բյուջե | 1780000.00 |

Վարչական և ֆոնդային բյուջեի ծախսերն ըստ բնագավառների սահմանել հետևյալ չափերով.

 հազ.դրամ

|  |  |
| --- | --- |
| Ծախսերի բնագավառները | 2023թ. Կանխատեսվող |
|
| 1 | Համայնքապետարան | 438480.0 |
| 2 | Ընդհանուր բնույթի հանրային ծառայություններ | 79853.85 |
| 3 | Աղբահանում | 145000.0 |
| 4 | Կեղտաջրերի հեռացում | 19390.00 |
| 5 |  Փողոցների լուսավորություն  | 25000.0 |
| 6 | Հանգիստ մշակույթ և կրոն | 45000.0 |
| 7 | Հանգստի և սպորտի ծառայություններ | 20000.0 |
| 8 | Նախադպրոցական կրթություն | 277000.0 |
| 9 | Արվեստի դպրոց Ազգային նվագ.փոխհատուց  | 66988.70 |
| 5011.30 |
| 10 | Սոց օգնություն | 16000.00 |
| 11 | Պահուստային ֆոնդ ( վարչ.բյուջե ) | 79276.15 |
|   | Ընդամենը վարչական բյուջե | 1217000.0 |
| 12 | Շենքեր և շինությունների կառուցում | 412000.0 |
| 13 | Շենքեր և շինությունների կապիտալ վերանորոգում | 110000.0 |
| 14 | Վարչական սարքավորումներ | 20000.0 |
| 15 | Նախագծահետազոտական ծախսեր | 21000.0 |
|   | Ընդամենը ֆոնդային բյուջե | 563000.0 |
|   | Ընդամենը | 1780000.0 |

1. Համաձայնություն տալ Փարաքար համայնքի 2023 թվականի բյուջեի պահուստային ֆոնդի միջոցներից համայնքի բյուջեում չնախատեսված ծախսերի կամ նախատեսված ծախսերի լրացուցիչ ֆինանսավորում իրականացնելուն:

2. Համաձայնություն տալ Փարաքար համայնքի 2023 թվականի բյուջեի կատարման ընթացքում համայնքի ղեկավարի կողմից գործառնական և տնտեսագիտական դասակարգման մեջ վերաբաշխումներ կատարելուն: 3. Փարաքար համայնքի 2023 թվականի բյուջեի ծախսերի գործառնական և տնտեսագիտական դասակարգման մեջ փոփոխություններ կատարելու համար սահմանել 50% չափաքանակ :

Նորմատիվ իրավական ակտերում փոփոխություն կամ լրացում կարող է կատարվել միայն նույն տեսակի և բնույթի նորմատիվ իրավական ակտով: